Oʻzbekiston Respublikasi Hukumatining ayrim qarorlariga oʻzgartirishlar va qoʻshimchalar kiritish toʻgʻrisida (Oʻzbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari toʻgʻrisida” 2018-yil 11-apreldagi PF-5409-son Farmoni va “Oʻzbekiston Respublikasi Suv xoʻjaligi vazirligi faoliyatini tashkil etish chora-tadbirlari toʻgʻrisida” 2018-yil 17-apreldagi PQ-3672-son qarori)
(decree, 2022-03-01)

Oʻzbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari toʻgʻrisida” 2018-yil 11-apreldagi PF-5409-son Farmoni va “Oʻzbekiston Respublikasi Suv xoʻjaligi vazirligi faoliyatini tashkil etish chora-tadbirlari toʻgʻrisida” 2018-yil 17-apreldagi PQ-3672-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar va qoʻshimchalar kiritilsin. 3. Oʻzbekiston Respublikasi Suv xoʻjaligi vazirligi manfaatdor vazirliklar va idoralar bilan birgalikda oʻzlari avval qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 4. Ushbu qaror rasmiy eʼlon qilingan kundan boshlab, uch oydan soʻng kuchga kiradi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Z.T. Mirzayev va Oʻzbekiston Respublikasi Suv xoʻjaligi vaziri Sh.R. Hamrayev zimmasiga yuklansin. 1. Vazirlar Mahkamasining “Qishloq xoʻjaligi korxonalarini fermer xoʻjaliklariga aylantirish chora-tadbirlari toʻgʻrisida” 2002-yil 5-yanvardagi 8-son qaroriga (Oʻzbekiston Respublikasi QT., 2002-y., 1-son, 2-modda) 7-ilova 3.1-bandining uchinchi xatboshi quyidagi tahrirda bayon etilsin: “Uyushmaning suv xoʻjaligi obyektlaridan fermer va dehqon xoʻjaliklari hamda boshqa suvdan foydalanuvchilar va suv isteʼmolchilariga suv ajratishning qoʻshimcha tarmoqlarini oʻrnatish masalasi Uyushma aʼzolarining umumiy majlisida hal etiladi va protokol bilan tasdiqlanadi”. 2. Vazirlar Mahkamasining “Oʻzbekiston Respublikasida suvdan foydalanish va suv isteʼmoli tartibi toʻgʻrisidagi nizomni tasdiqlash haqida” 2013-yil 19-martdagi 82-son qarorida (Oʻzbekiston Respublikasi QT., 2013-y., 3-son, 20-modda): a) 2-bandning birinchi xatboshidagi “Qishloq va suv xoʻjaligi vazirligi” “Suv xoʻjaligi vazirligi” soʻzlari bilan almashtirilsin; b) 1-ilovada: 4-banddagi, 7-bandning toʻrtinchi xatboshidagi, 45-bandning birinchi xatboshidagi, 54-bandning birinchi xatboshidagi, 55-banddagi “Qishloq va suv xoʻjaligi vazirligi” soʻzlari “Suv xoʻjaligi vazirligi” soʻzlari bilan, 15-bandning birinchi xatboshidagi, 16 va 22-bandlardagi, 23-bandning birinchi va ikkinchi xatboshilaridagi, 43-banddagi “qishloq va suv xoʻjaligi” soʻzlari “suv xoʻjaligi” soʻzlari bilan almashtirilsin; 5-bandda: “Yer qaʼrini geologik oʻrganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi” soʻzlaridan soʻng “Oʻzbekiston Respublikasi Bosh prokuraturasi huzuridagi Agrosanoat majmui va oziq-ovqat xavfsizligi taʼminlanishi ustidan nazorat qilish inspeksiyasi” soʻzlari qoʻshilsin; “Qishloq va suv xoʻjaligi vazirligi” soʻzlari “Suv xoʻjaligi vazirligi” soʻzlari bilan almashtirilsin; 24-band quyidagi tahrirda bayon etilsin: “24. Suv olish limitlari: Oʻzbekiston Respublikasi Suv xoʻjaligi vazirligi tomonidan — Qoraqalpogʻiston Respublikasi Suv xoʻjaligi vazirligi va irrigatsiya tizimlari havza boshqarmalariga, viloyatlararo va transchegaraviy ahamiyatga ega boʻlgan magistral kanallar (tizimlar) boshqarmalariga, yirik va alohida muhim suv, energetika va kommunal-maishiy obyektlardan foydalanuvchi alohida korxonalar va tashkilotlarga — manbalar, hududlar va iqtisodiyot tarmoqlari boʻyicha; Qoraqalpogʻiston Respublikasi Suv xoʻjaligi vazirligi va irrigatsiya tizimlari havza boshqarmalari tomonidan — irrigatsiya tizimlari boshqarmalariga, tumanlar (Quvasoy shahri) irrigatsiya boʻlimlari, shuningdek, boshqa suvdan foydalanuvchilar va suv isteʼmolchilariga — viloyat (Qoraqalpogʻiston Respublikasi) yoki tumanlararo ahamiyatga ega boʻlgan suv obyektlaridan manbalar, hududlar va iqtisodiyot tarmoqlari boʻyicha; tumanlar (Quvasoy shahri) irrigatsiya boʻlimlari tomonidan — suv isteʼmolchilari uyushmalariga, shuningdek, boshqa suvdan foydalanuvchilar va suv isteʼmolchilariga — tuman ahamiyatiga ega boʻlgan suv obyektlaridan manbalar, hududlar va iqtisodiyot tarmoqlari boʻyicha; suv isteʼmolchilari uyushmalari tomonidan — fermer va dehqon xoʻjaliklariga, fuqarolarning oʻzini oʻzi boshqarish organlariga, ular xizmat koʻrsatadigan zonada joylashgan boshqa suv isteʼmolchilariga belgilanadi. Qishloq xoʻjaligidan tashqari ehtiyojlar uchun yer osti suvlaridan suv olish limiti suvdan maxsus foydalanish yoki suvni maxsus isteʼmol qilish uchun ruxsatnoma rasmiylashtirilgan holda ruxsatnoma amal qiladigan muddat davri uchun belgilanadi”; 29-bandning “a” kichik bandida: birinchi xatboshidagi “Qishloq va suv xoʻjaligi vazirligi” soʻzlari “Suv xoʻjaligi vazirligi” soʻzlari bilan almashtirilsin; ikkinchi xatboshidagi “Qishloq va suv xoʻjaligi vazirligining” soʻzlari “Suv xoʻjaligi vazirligining” soʻzlari bilan almashtirilsin; 30-bandda: ikkinchi xatboshidagi “Qishloq va suv xoʻjaligi vazirligi” soʻzlari “Suv xoʻjaligi vazirligi” soʻzlari bilan almashtirilsin; uchinchi xatboshi quyidagi tahrirda bayon etilsin: “Qoraqalpogʻiston Respublikasi Suv xoʻjaligi vazirligi va irrigatsiya tizimlari havza boshqarmalari tomonidan — har yili 20-sentabrgacha boʻlgan muddatda — kuz-qish davri uchun hamda 20-martgacha — vegetatsiya davri uchun”; toʻrtinchi xatboshidagi “irrigatsiya tizimi boshqarmalari tomonidan” soʻzlari “tumanlar (Quvasoy shahri) irrigatsiya boʻlimlari tomonidan” soʻzlari bilan almashtirilsin; 31-band quyidagi tahrirda bayon etilsin: “31. Suv olish limitlari: Oʻzbekiston Respublikasi Suv xoʻjaligi vazirligi buyrugʻi bilan Oʻzbekiston Respublikasi Favqulodda vaziyatlar vazirligi huzuridagi Gidrometeorologiya xizmati markazining prognozi asosida; Qoraqalpogʻiston Respublikasi Suv xoʻjaligi vazirligi va irrigatsiya tizimlari havza boshqarmalari, tumanlar (Quvasoy shahri) irrigatsiya boʻlimlari buyruqlari bilan; suv isteʼmolchilari uyushmalarining umumiy majlisi protokoli bilan — tuman (Quvasoy shahri) qishloq xoʻjaligi boʻlimi va tuman (Quvasoy shahri) irrigatsiya boʻlimi bilan kelishuv boʻyicha tasdiqlanadi”. 39-bandning ikkinchi xatboshi quyidagi tahrirda bayon etilsin: “Suv isteʼmolchilari uyushmalarining, shuningdek, boshqa suvdan foydalanuvchilar va suv isteʼmolchilarining suvdan foydalanish rejalari tumanlar (Quvasoy shahri) irrigatsiya boʻlimi, Qoraqalpogʻiston Respublikasi Suv xoʻjaligi vazirligi va irrigatsiya tizimlari havza boshqarmalari tomonidan umumlashtiriladi”; 40-band quyidagi tahrirda bayon etilsin: “40. Suvdan foydalanish va suv isteʼmolining tuzilgan va umumlashtirilgan rejalari: suv isteʼmolchilari uyushmalari boʻyicha — tuman qishloq xoʻjaligi boʻlimi bilan kelishilgan holda, tumanlar (Quvasoy shahri) irrigatsiya boʻlimi tomonidan; irrigatsiya tizimi boʻyicha — Oʻzbekiston Respublikasi Suv xoʻjaligi vazirligining tegishli hududiy organlari bilan kelishilgan holda, Qoraqalpogʻiston Respublikasi Suv xoʻjaligi vazirligi va irrigatsiya tizimlari havza boshqarmalari tomonidan; Qoraqalpogʻiston Respublikasi Suv xoʻjaligi vazirligi va irrigatsiya havza tizimi, katta va alohida muhim suv xoʻjaligi obyektlari boʻyicha — Oʻzbekiston Respublikasi Suv xoʻjaligi vazirligi tomonidan tasdiqlanadi”; 44-bandning ikkinchi xatboshidagi “Qishloq va suv xoʻjaligi vazirligining” soʻzlari “Suv xoʻjaligi vazirligining” soʻzlari bilan almashtirilsin; 48-band quyidagi tahrirda bayon etilsin: “48. Suvdan foydalanish va suv isteʼmoli toʻgʻrisida belgilangan tartibda tuzilgan shartnomalar: viloyatlararo va transchegaraviy ahamiyatga ega boʻlgan, shuningdek, yirik va alohida muhim obyektlardan foydalanuvchi ayrim tashkilotlar bilan tuzilgan shartnomalar — Oʻzbekiston Respublikasi Suv xoʻjaligi vazirligida; Qoraqalpogʻiston Respublikasi Suv xoʻjaligi vazirligi va irrigatsiya tizimlari havza boshqarmalari tarkibiga kiradigan foydalanuvchi tashkilotlar bilan tuzilgan shartnomalar — Qoraqalpogʻiston Respublikasi Suv xoʻjaligi vazirligi va irrigatsiya tizimlari havza boshqarmalarida; suv isteʼmolchilari uyushmalari tomonidan fermer va dehqon xoʻjaliklari, fuqarolarning oʻzini oʻzi boshqarish organlari hamda ular xizmat koʻrsatadigan zonadagi boshqa suv isteʼmolchilari va suvdan foydalanuvchilar bilan tuzilgan shartnomalar — tumanlar qishloq xoʻjaligi boʻlimlarida hisobga olinadi. Oʻzbekiston Respublikasi Suv xoʻjaligi vazirligi, Qoraqalpogʻiston Respublikasi Suv xoʻjaligi vazirligi va irrigatsiya tizimlari havza boshqarmalari, tumanlar qishloq xoʻjaligi boʻlimlarida hisobga olinadigan shartnomalar roʻyxati Oʻzbekiston Respublikasi Suv xoʻjaligi vazirligi tomonidan tasdiqlanadi. Suvdan foydalanish va suv isteʼmoli toʻgʻrisidagi shartnomalar reyestri belgilangan tartibda nazoratni taʼminlash uchun Oʻzbekiston Respublikasi Bosh prokuraturasi huzuridagi Agrosanoat majmui va oziq-ovqat xavfsizligi taʼminlanishi ustidan nazorat qilish inspeksiyasi va uning hududiy boʻlinmalariga (sunʼiy suv obyektlaridagi suvdan foydalanish va suv isteʼmolida), shuningdek, Oʻzbekiston Respublikasi Ekologiya va atrof-muhitni muhofaza qilish davlat qoʻmitasining tegishli organlariga (tabiiy suv obyektlaridagi suvdan foydalanish va suv isteʼmolida) beriladi. Kommunal suv taʼminoti tizimining foydalanuvchi tashkilotlari tomonidan suvdan foydalanuvchilar va suv isteʼmolchilari bilan tuzilgan suvdan foydalanish va suv isteʼmoli toʻgʻrisidagi shartnomalar Oʻzbekiston Respublikasi Uy-joy kommunal xizmat koʻrsatish vazirligi tomonidan belgilangan tartibda hisobga olinadi”; 58-bandning uchinchi xatboshidagi “Oʻzsuvnazorat” respublika suv inspeksiyasi” soʻzlari “Oʻzbekiston Respublikasi Bosh prokuraturasi huzuridagi Agrosanoat majmui va oziq-ovqat xavfsizligi taʼminlanishi ustidan nazorat qilish inspeksiyasi” soʻzlari bilan almashtirilsin; 60-band quyidagi tahrirda bayon etilsin: “60. Suvdan foydalanuvchilar va suv isteʼmolchilariga nisbatan ular tomonidan qishloq xoʻjaligi, baliqchilik xoʻjaligi, sanoat, energetika va kommunal-maishiy ehtiyojlar uchun suv olish tartibi buzilgan taqdirda: suv isteʼmolchilari tomonidan limitdan ortiqcha suv olinganligi uchun — limitdan ortiqcha olingan har ming kub metr suv uchun — belgilangan eng kam oylik ish haqi miqdorining 20 foizi miqdorida; suvdan foydalanuvchilar va suv isteʼmolchilari tomonidan suv olishga ruxsat etilmagan joylardan, shuningdek, shartnoma tuzmasdan suv olganlik uchun — olingan har ming kubometr suv uchun — belgilangan eng kam oylik ish haqining 30 foizi miqdorida; suvdan foydalanuvchilar va suv isteʼmolchilari tomonidan suvdan maxsus foydalanish ruxsatnomasisiz suv olganlik yoki suvdan foydalanganlik uchun — olingan har ming kubometr suv uchun — belgilangan eng kam oylik ish haqining 40 foizi miqdorida; suvdan foydalanuvchilar va suv isteʼmolchilari tomonidan suvni oʻzboshimchalik bilan egallab olganlik uchun — olingan har ming kubometr suv uchun — belgilangan eng kam oylik ish haqining 30 foizi miqdorida jarima sanksiyalari qoʻllaniladi. Bir yil mobaynida suvdan foydalanish va suv isteʼmoli tartibi takroran buzilgan taqdirda, ushbu bandda koʻrsatilgan jarima sanksiyalari oʻn baravar miqdorida qoʻllaniladi. Qishloq xoʻjaligi suv isteʼmolchilariga nisbatan limitdan ortiqcha suv olinganligi uchun jarima sanksiyalari bir yilda ikki marta (kuz-qish va vegetatsiya davrlari yakunlari boʻyicha), qolgan suv isteʼmolchilari uchun esa — kalendar yil yakunlari boʻyicha bir marta qoʻllaniladi. Suvdan foydalanish va suv isteʼmoli toʻgʻrisidagi shartnomalarda ushbu bandda koʻrsatilgan jarima sanksiyalaridan tashqari boshqa qoʻshimcha javobgarlik choralari ham nazarda tutilishi mumkin”; 61-bandning ikkinchi xatboshidagi “Qishloq va suv xoʻjaligi vazirligining “Oʻzsuvnazorat” respublika suv inspeksiyasi” soʻzlari “Oʻzbekiston Respublikasi Bosh prokuraturasi huzuridagi Agrosanoat majmui va oziq-ovqat xavfsizligi taʼminlanishi ustidan nazorat qilish inspeksiyasi” soʻzlari bilan almashtirilsin; 63-bandning ikkinchi xatboshida: “Qishloq va suv xoʻjaligi vazirligi” soʻzlari “Suv xoʻjaligi vazirligi” soʻzlari bilan almashtirilsin; “Oʻzbekiston Respublikasi Ekologiya va atrof-muhitni muhofaza qilish davlat qoʻmitasi” soʻzlaridan soʻng “Oʻzbekiston Respublikasi Bosh prokuraturasi huzuridagi Agrosanoat majmui va oziq-ovqat xavfsizligi taʼminlanishi ustidan nazorat qilish inspeksiyasi” soʻzlari qoʻshilsin; 66-banddagi “Oʻzsuvnazorat” respublika suv inspeksiyasining maxsus hisob raqami” soʻzlari “Oʻzbekiston Respublikasi Suv xoʻjaligi vazirligi huzuridagi Suv xoʻjaligini rivojlantirish jamgʻarmasi, Oʻzbekiston Respublikasi Bosh prokuraturasi huzuridagi Agrosanoat majmui va oziq-ovqat xavfsizligi taʼminlanishi ustidan nazorat qilish inspeksiyasini rivojlantirish jamgʻarmasi” soʻzlari bilan almashtirilsin; 67-band quyidagi tahrirda bayon etilsin: “67. Suvdan foydalanish va suv isteʼmoli qoidalarini buzganlik uchun maʼmuriy jarima solishdan tushadigan, shuningdek, suv olish tartibini buzganlik uchun jarima sanksiyalari mablagʻlari quyidagi tartibda taqsimlanadi: 30 foizi — respublika budjetiga; 40 foizi — Oʻzbekiston Respublikasi Bosh prokuraturasi huzuridagi Agrosanoat majmui va oziq-ovqat xavfsizligi taʼminlanishi ustidan nazorat qilish inspeksiyasini rivojlantirish jamgʻarmasiga; 30 foizi — Oʻzbekiston Respublikasi Suv xoʻjaligi vazirligi huzuridagi Suv xoʻjaligini rivojlantirish jamgʻarmasiga. Ushbu bandning uchinchi va toʻrtinchi xatboshilarida koʻrsatib oʻtilgan mablagʻlardan foydalanish tartibi Oʻzbekiston Respublikasi Bosh prokuraturasi huzuridagi Agrosanoat majmui va oziq-ovqat xavfsizligi taʼminlanishi ustidan nazorat qilish inspeksiyasi hamda Suv xoʻjaligi vazirligi tomonidan qonun hujjatlarida oʻrnatilgan tartibda belgilanadi”.